རྡོ་གྲུབ་དབང་རིན་པོ་ཆེ་ལ་བསྟོད་པ་ཟླ་
བའི་སྲིང་མོའི་དགྱེས་གླུ་ཞེས་བྱ་བ།
ཀ་དག་ཀུན་བཟང་པད་འབྱུང་མཁྱེན་བརྩེའི་ལྷས། །
ཁ་བ་ཅན་དུ་རྫོགས་ཆེན་བསྟན་པའི་སྲོག །
ག་དར་དྲི་མེད་འཛིན་ལ་རབ་བསྔགས་པའི། །
ང་ཡི་བླ་མ་ཀུན་བཟང་གཞན་ཕན་བསྟོད། །
74

--
ཚ་
ཡུལ་དམ་པ་རྣམས་ལ་བསྟོད་སྨོན་གསོལ་འདེབས་ཀྱི་ཀ་ཕྲེང༌།
ཅ་ཅོའི་བརྡ་འཕྲོད་བགྲང་བྱ་ལྔ་དྲུག་མཚམས། །
ཆ་ཙམ་མ་བསླབ་ཡི་གེ་འབྲི་ཀློག་མཁྱེན། །
ཇ་དར་ལོངས་སྤྲོད་མི་རྟག་སྐྱུ་མར་གཟིགས། །
ཉ་ཟླ་གསལ་བཞིན་དག་སྣང་ཤར་ལ་བསྟོད། །
ཏ་ཐཱ་ག་ཏའི་བསྟན་ཞུགས་སྔོན་འགྲོའི་ཆོས།
ཐ་མལ་མ་ཡིན་མཚན་ལྡན་བླ་མར་གསན། །
ད་ལྟའི་དལ་འབྱོར་དོན་ལྡན་ཉམས་ལེན་མཛད། །
ན་དཱའི་དོན་གཟིགས་བྱང་ཆུབ་རྡོ་རྗེར་བསྟོད། །
པ་སངས་ལྟར་དཀར་ཐུགས་བསྐྱེད་རྨད་བྱུང་ནས། །
ཕ་མའི་དོན་དུ་བོད་ཡུལ་གནས་ཆེན་མཇལ། །
བ་ལིང་ཚོགས་གཏོར་མཎྜལ་མཆོད་འབུལ་བསགས། །
མ་ནོར་ཚོགས་གཉིས་རྫོགས་པར་མཛད་ལ་བསྟོད། །
༼
ཙ་རི་ཏྲ་ནས་མཁའ་འགྲོའི་ལུང་བསྟན་ཐོབ། །
ཚ་གྲང་དཀའ་སྤྱད་ཀཿདཔལ་རྫོགས་གསུམ་གྱི། །
ཛ་ཡའི་རྣམ་རོལ་མཁས་གྲུབ་མང་བསྟེན་ནས། །
ཝ་ཆུའི་རྒྱུན་བཞིན་འཆད་ཉན་མཛད་ལ་བསྟོད། །
ཞྭ་ལྟར་ཁམས་གསུམ་གཙུག་རྒྱན་ཀུན་མཁྱེན་རྗེ། །
75

གཡུ་ཁོག་རྒྱ་སྤྲུལ་ལུང་རིག་གླིང་པའི་གསུང་འབུམ་གཅེས་བསྡུས།
ཅ、
ཟ་ཧོར་སློབ་དཔོན་གཉིས་པ་འཇིགས་མེད་གླིང་། །
འ་འོལ་ཙམ་མིན་མཉེས་པ་གསུམ་གྱིས་བསྟེན།
ཡ་མཚན་སྙིང་ཐིག་བདག་པོར་བསྐོས་ལ་བསྟོད། །
ར་གན་གསེར་མདོག་ཟོལ་ཟོག་ཅན་མིན་པའི། །
ལ་ལུང་སློབ་དཔོན་མཁས་གྲུབ་སྐར་ལྟར་བཀྲམ། །
ཤ་ཟ་འབྱུང་པོའི་ཚོགས་ཀུན་ཟིལ་གྱིས་མནན། །
ས་སྟེང་གཡོ་བའི་མཚན་སྙན་ལྡིར་ལ་བསྟོད། །
ཧ་ཅང་ཟོལ་མིན་མཐོང་ཐོས་དྲན་རེག་འགྲོ། །
ཨ་མི་དྷེ་ཝའི་ཞིང་དུ་འདྲེན་མཛད་པ། །
འཇིགས་མེད་ཕྲིན་ལས་འོད་ཟེར་དཔལ་འབར་ཞེས། །
མཚན་མཆོག་དོན་ལྡན་གྲུབ་དབང་བླ་མར་བསྟོད། །
དེ་ལྟར་གྲུབ་དབང་བླ་མའི་གསང་གསུམ་གྱི། །
བསྟོད་པ་ཟླ་བའི་སྲིང་མོའི་དགྱེས་གླུ་འདི། །
བཙུན་གཟུགས་འཛིན་པ་ཙི་ནའི་སྤྲུལ་མིང་པས། །
བྲིས་པས་འགྲོ་ཀུན་གདོད་མའི་དབྱིངས་གྲོལ་ཤོག །བྷ་ཝནྟུ།
76

ཡུལ་དམ་པ་རྣམས་ལ་བསྟོད་སྨོན་གསོལ་འདེབས་ཀྱི་ཀ་ཕྲེང༌།
ཕ
ཚ་